
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/23-003/719
URBROJ: 251-13-11-16/003-23-3
Zagreb, 6. travanj 2023.
Z A P I S N I K

[bookmark: _GoBack]sa 25. sjednice Vijeća Mjesnog odbora „Dr. Ante Starčević“, održane 6. travnja 2023. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek
Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.

Predsjednik predlaže verifikaciju Zapisnika sa 24. sjednice. Vijeće JEDNOGLASNO prihvaća Zapisnik sa 24. sjednice. 

Predsjednik predlaže: 
D n e v n i   r e d

     1. Prijedlog zaključka za zakup neizgrađenog građevinskog zemljišta oznake dio k.č.br. 6967 k.o. Vrapče 
     2. Prijedlog zaključka o povremenom korištenju prostora po zahtjevu – Miroslav Đerđ
     3. Aktualna problematika 
     4. Pitanja, prijedlozi i obavijesti
     
koji je JEDNOGLASNO prihvaćen

Ad. 1. Prijedlog zaključka za zakup neizgrađenog građevinskog zemljišta oznake dio k.č.br. 6967 k.o. 
           Vrapče
            
Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Z A K LJ U Č A K
(u privitku zapisnika)

Ad. 2. Prijedlog zaključka o povremenom korištenju prostora po zahtjevu - Miroslav Đerđ

Predsjednik otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

	 Z A K LJ U Č A K
 (u privitku zapisnika)

Ad. 3. Aktualna problematika
           
Podnosi se izvješće sa dežurstva u ponedjeljak gdje se ističe posjet g. Nedina koji je došao prijaviti stanje mostića na potoku Kustošak koji je truo i opasan.
Predsjednik upoznaje članove Vijeća sa sadržajima mailova, zahtjeva i upita građana, pristiglih u proteklih mjesec dana, te se utvrđuju zaključci kako slijedi:
· Spomenuti mostić nije jedini problem na potoku, već su tu i problemi sa puteljkom koji je dio u betonu, dio u betonskim pločama, a dio je zemljani, jer su ploče djelomično polomljene i/ili ih nema te rasvjeta. Šetnja ili samo prolazak tim putevima, postao je evidentno opasan po ozljede stanovnika. Zaključuje se da je potrebno ponovo  'podsjetiti'  VGČ i Hrvatske vode koje su nadležne za potok i prostor oko njega i da se čeka njihova aktivnost.
· Drugi veliki problem je dostava robe u trgovinu DM-a, gdje se razmiču žardinjere ispred dućana te se kamioni parkiraju ispred dućana i na zemljanu površinu ispred što je izazvalo nastajanje blatne površine, a i polomljen je šaht prelaskom kamiona. Zaključuje se da se napravi prijava komunalnom redarstvu preko VGČ .
· Ponovno je upućen prigovor za pseći park i to da je uništena kanta za otpad od strane huligana te sada nema nikakve. Iz Zrinjevca i Čistoće sugrađana su uputili na MO da je to put za upućivanje zahtjeva za novu kantu, a iz odgovora sugrađanu g. Dubravku Malčeviću vidljivo je da je trenutno u postupku procedura nabavke novih kanti te MO i VGČ trebaju uputiti takav zahtjev prema Čistoći i Zrinjevcu pa će se realizirati kad kante budu dostupne. Zaključuje se da je potrebno uputiti takav zahtjev prema VGČ pa dalje.
· Još jednom se spominje uređenje podloge psećeg parka (građanin predlaže zatvaranje na dva mjeseca kako bi se podloga kompletno uredila), ali Predsjednik podsjeća da je takvo nešto već zatraženo od strane MO i odbijeno kao neizvedivo. 
· Predsjednik upoznaje vijećnike o pozivu na sastanak udruge Mapiranje Trešnjevke dana 18.4.23. radi akcije Park(ing) day. Daje se vijećnicima na volju da li će prisustvovati na prezentaciji planiranog performansa. Vijeće podržava aktivnosti, primili smo mail sa informacijama na znanje, načelno podržavamo aktivnost, ali ćemo participirati u skladu sa našim mogućnostima, koje su skromne.
· Zagrebački holding, podružnica Ceste uputila je informaciju o privremenoj regulaciji prometa na Fallerovom šetalištu od 6.4. do 30.4. u dijelu uz potok od Zagorske, preko Klanječke pa do porte Končara radi izvanrednih povremenih posebnih prijevoza. 
· Predlaže se da se iskoristi situacija kada će već dio Fallerovog biti oštećen radi izvanrednih prijevoza, a susjedna Klanječka raskopana zbog polaganja nekih vodova, da se napravi kompletna studija za uređenje tih prometnica te pripadajućih nogostupa, pješačkih prijelaza te pješačkog prijelaza preko potoka koji je nemoguć za dječja kolica i bicikle. Postojeća rampa za invalide je izvedena loše i nefunkcionalno. Prijedlog se prihvaća i Predsjednik će vidjeti što se može napraviti.
· Predlaže se upućivanje pisanog poziva ravnateljima srednjih škola u kvartu da upozore nastavnike i učenike na veći broj novopostavljenih kanti za otpad na putu od škole do autobusa te da ih upozore na njihovo korištenje. Sada ne mogu reći da ih nema, a oni ih i dalje ne koriste. Vijeće jednoglasno prihvaća prijedlog
· Upućeno je i pitanje o postavljanju uspornika na cijeloj Golikovoj – informacija je da će se to regulirati i da je planirano njihovo postavljanje kod Hanamanove i Vinkovačke.
· Članove Vijeća upoznaje se i sa inicijativom profesorice iz srednje škole koja je predložila aktivnosti pod radnim nazivom ŠKOLA I ZAJEDNICA. Održan je sastanak sa Predsjednikom gdje je iskazan interes za aktivnostima koje bi podržao MO. Provjereno je da je zemljište(igralište i parking) u vlasništvu grada Zagreba, te da je već dato na korištenje školama, pa i one onda mogu samostalno odraditi akcije koje žele. Profesorica i učenici se svejedno upućuju na predsjednika VGČ za eventualno neke mogućnosti suradnje.
· Na kraju se još postavlja i pitanje postavljanja 60 m amortizacijske trake za trčanje na igralištu osnovne škole. Svi vijećnici slažu se sa upućivanjem takvog zahtjeva prema VGČ.

Ad 4. Pitanja, prijedlozi i obavijesti

Zaključuje se da su svi prijedlozi i primjedbe već spomenute u točki 3 Dnevnog reda.
Termin nove sjednice odrediti će se naknadno.


Sjednica je završila u 19,45 sati.                                                                             PREDSJEDNIK VIJEĆA
                                                                                                                                  MJESNOG ODBORA
        ZABILJEŽILA                                                                                             „DR. ANTE STARČEVIĆ“

         Maja Ogrizek                                                                                                      Mislav Zlatarić, v. r.

